Karula kihelkond

Karula kihelkond (lühend Krl; saksa keeles Kirchspiel Karolen) oli ajalooline kihelkond Võrumaa lääneosas ja Tartu ja Võru kreisis Liivimaa kubermangus.

pisi|Liivimaa kubermangu Võru kreis. Liivimaa atlas (1798)

Kihelkond asutati 14. sajandil. Kihelkonnakirik oli Karula kirik.

Karula kihelkonna mõisad
Kihelkonnas paiknes 6 mõisat – 1 kirikumõis ning 2 rüütlimõisast peamõisat koos 3 kõrvalmõisaga. Lisaks veel 14 karjamõisat. Karula kihelkond Eesti mõisaportaal (vaadatud 15. märts 2012)
Karula kirikumõis (Pastorat Karolen)
Kaagjärve mõis (Kawershof) rüütlimõis
Kaagjärve-Mäemõisa mõis (Grotenhof, Kawershof Fabrik), Kaagjärve kõrvalmõis
Karula mõis (Karolen) rüütlimõis
Pikkjärve mõis (Langensee), Karula kõrvalmõis
Rebasemõisa mõis (Repsberg), Karula kõrvalmõis.

Karula kihelkonna vallad
Karula vald
Kaagjärve vald

Kihelkonna alad tänapäeval
Kihelkonna alade enamik jääb tänapäeval Valga maakonda, välja arvatud hõreda asustusega alad kihelkonna idaosas, mis jäävad Võru maakonda Antsla ja Rõuge valda, ja kihelkonna kaguosa, mis jääb Läti Valka piirkonda. Kihelkonna tuumik moodustab endise Karula valla. Mõned külad kihelkonna edelaservast kuuluvad ka Taheva valda. 

 Vaata ka 
 Helmi Vill, Karula kihelkonnast pärit rahvalaulik

Viited

Kirjandus

Oskar Vares. Karula kihelkond Eesti Kirjandusmuuseum. 2006.

Välislingid
Pikne Kama: "Karula kihelkonna kujunemine" Proseminar, Tartu 2008

Kategooria:Võrumaa kihelkonnad